**Pollenkoncentráció alakulása Csongrád-Csanád vármegyében  
 2024. 25. héten**

A szegedi monitorozó állomáson mért eredmények alapján 2024. 25. héten viszonylag alacsony, némileg hullámzó volt a pollenterhelés. A barkás fák között a ciprus és tiszafafélék pollen mennyisége növekedett, a többi gyakorlatilag eltűnt. A nyáron virágzó lágyszárúak pollenszáma fajonként eltérő mértékben növekedést mutatott. A napi teljes pollenszám hétfőn és csütörtökön mutatta a legnagyobb értéket, a hét végén a jelentékeny szombati eső miatt csökkent a szálló virágpor mennyisége.

Az *erősen allergén* **pázsitfűfélék** pollenjeit a héten **közepes** tartományban mértük, számuk várhatóan továbbra is jelentős marad. A **csalán** pollenjének mennyisége egész héten **magas** volt. A l**órom** és **útifű** fajok pollenjét csaknem minden nap láthattuk, mennyiségük egyelőre **alacsony**.

Magas **pázsitfű** pollenkoncentráció esetén a viharok hatására a levegőben szálló nagyobb pollenszemek kisebb szemcsékre esnek szét, s ezek a részecskék kis méretüknek köszönhetően a tüdő mélyebb részeibe is eljutnak, így hevesebb reakciót váltanak ki a szervezetben. Az allergiások és az asztmások számára javasoljuk, hogy a vihar ideje alatt tartózkodjanak beltéren és az ablakokat zárják be.

Némi meglepetést okozott, hogy a *közepesen allergén* **ciprus és tiszafafélék** pollenjének mennyisége átmenetileg **növekedett,** de így is **alacsony-közeepes** a mennyisége.

A *közepesen allergén* **hársak** virágzása a megelőző évekhez viszonyítva korábban kezdődött. A fák már elnyíltak, a hárs pollenje alacsony értéken még kimutatható lesz az elkövetkező hetekben.

Regisztráltunk továbbá bálványfa, libatop, gyékény, szerbtövis pollenjeit is.

Várható, hogy a **parlagfű, ürüm és libatop** fajok pollenje is megjelenik, illetve mennyiségük az elkövetkező napokban akár jelentékenyen növekszik.

**A kültéri allergén gombák spóraszáma emelkedett, különösen az Alternária értékei magasak.**

A pollenszám a 2024.06.17. – 2024.06.23. közötti időszakban a következőképpen alakult:

**Pázsitfűfélék (erősen allergén)**

|  |  |  |  |  |  |  |
| --- | --- | --- | --- | --- | --- | --- |
| **Hétfő** | **Kedd** | **Szerda** | **Csütörtök** | **Péntek** | **Szombat** | **Vasárnap** |
| 24 db/m3  (közepes) | 27 db/m3  (közepes) | 33 db/m³ (magas) | 24 db/m³ (közepes) | 19 db/m³ (közepes) | 28 db/m3  (közepes) | 22 db/m3  (közepes) |



**Csalánfélék** **(erősen allergén)**

|  |  |  |  |  |  |  |
| --- | --- | --- | --- | --- | --- | --- |
| **Hétfő** | **Kedd** | **Szerda** | **Csütörtök** | **Péntek** | **Szombat** | **Vasárnap** |
| 82 db/m3  (magas) | 73 db/m3  (magas) | 71 db/m3  (magas) | 66 db/m3  (magas) | 21 db/m3  (közepes) | 20 db/m3  (közepes) | 51 db/m3  (magas) |



**Útifű fajok (erősen allergén)**

|  |  |  |  |  |  |  |
| --- | --- | --- | --- | --- | --- | --- |
| **Hétfő** | **Kedd** | **Szerda** | **Csütörtök** | **Péntek** | **Szombat** | **Vasárnap** |
| 5 db/m3  (alacsony) | 1 db/m3  (alacsony) | 1 db/m3  (alacsony) | 4 db/m3  (alacsony) | 1 db/m3  (alacsony) | 2 db/m3  (alacsony) | 7 db/m3  (alacsony) |



**Ciprus- és tiszafafélék (közepesen allergén)**

|  |  |  |  |  |  |  |
| --- | --- | --- | --- | --- | --- | --- |
| **Hétfő** | **Kedd** | **Szerda** | **Csütörtök** | **Péntek** | **Szombat** | **Vasárnap** |
| 3 db/m³ (alacsony) | 5 db/m³ (alacsony) | 19 db/m3  (közepes) | 6 db/m³ (alacsony) | 3 db/m³ (alacsony) | 6 db/m³ (alacsony | 2 db/m³ (alacsony |

 

**Hárs fajok (közepesen allergén)**

|  |  |  |  |  |  |  |
| --- | --- | --- | --- | --- | --- | --- |
| **Hétfő** | **Kedd** | **Szerda** | **Csütörtök** | **Péntek** | **Szombat** | **Vasárnap** |
| 2 db/m3  (alacsony | - | 1 db/m3  (alacsony) | 2 db/m3  (alacsony) | 1 db/m3  (alacsony) | - | 5 db/m3  (alacsony) |

 

A fák és a bokrok a levegőben lévő pollenszemeik mennyisége alapján a következő légköri allergén kategóriákba sorolhatóak be:

Fák és bokrok:

|  |  |
| --- | --- |
| Alacsony koncentráció | 0 – 10 db/m3 |
| Közepes koncentráció | 11 – 100 db/m3 |
| Magas koncentráció | 101 – 500 db/m3 |
| Nagyon magas koncentráció | 501 – db/m3 |

Fűfélék:

|  |  |
| --- | --- |
| Alacsony koncentráció | 0 – 10 db/m3 |
| Közepes koncentráció | 11 – 30 db/m3 |
| Magas koncentráció | 31 – 100 db/m3 |
| Nagyon magas koncentráció | 101 – db/m3 |

A közepes szintet már érzékelik azok a személyek, akik az adott növény pollenjével szemben különösen érzékenyek, a magas szintnél pedig valamennyi, az adott pollentípusra allergiás betegnél jelentkeznek a tünetek.

Szeged, 2024. június 24.